ΓΡΑΠΤΗ ΕΡΩΤΗΣΗ E-0085/98 υποβολή: Carlos Robles Piquer (PPE) προς την Επιτροπή (30 Iανουαρίου 1998)

Θέμα: Χρηματοοικονομική κατάσταση στην Ταοβάν και γραφείο της Επιτροπής στην Ταοπέχ

Στη φοβερή κρίση που μαστίζει επί μήνες τις χρηματοοικονομικές αγορές της Ασίας, φωτεινή εξαίρεση αποτελεί μια μόνον χώρα, η Ταϊβάν. Η οικονομία της φαίνεται να άντεξε χωρίς επιπτώσεις ένα τέτοιο κλειδωνισμό.

Μπορεί η Επιτροπή να μας αναφέρει πώς ερμηνεύει την τόσο εκπληκτική αυτή εξαίρεση; Επίσης δεν νομίζει ότι το γεγονός αυτό προσφέρει ένα ακόμη κίνητρο ώστε να εξευρεθούν, προς εξυπηρέτηση του ευρωπαϊκού συμφέροντος, στο πλαίσιο του προϋπολογισμού του 1998 οι πόροι που είναι απαραίτητοι για την ίδρυση του γραφείου πληροφοριών στην Ταϊπέχ, θέμα στο οποίο αναφέρεται η ερώτηση Ρ-1432/97 του κ. Dupuis (16.4.97) και η απάντηση του Sir Leon Brittan (13.5.97) που δημοσιεύονται στην Επίσημη Εφημερίδα των ΕΚ της 4.12.97 ((ΕΕ C 367 της 4.12.1997, σελ. 125 ));

Απάντηση του Sir Leon Brittan εξ ονόματος της Επιτροπής (12 Μαρτίου 1998)

Αν και η Ταϊβάν δεν είναι η μοναδική χώρα της Ασίας που δεν υπέστη σχετικά σημαντικές ζημίες από την ασιατική χρηματοοικονομική κρίση, η αντοχή της έναντι της σοβαρής αυτής αναταραχής υπήρξε πραγματικά εντυπωσιακή. Φαίνεται ότι υπάρχουν πολλοί λόγοι γι'αυτό. Κατ'αρχήν οι τράπεζες της Ταϊβάν δεν είναι σε μεγάλο βαθμό εξαρτημένες από την αγορά της Ασίας σε σύγκριση με τις τράπεζες των γειτονικών χωρών. Οι επενδύσεις της στην Ασία τείνουν να λάβουν τη μορφή βιομηχανικών συγκροτημάτων, πολλά από τα οποία ενδέχεται να ωφεληθούν από την αναταραχή, πραγματοποιώντας εξαγωγές από χώρες με προσφάτως υποτιμηθέντα νομίσματα. Η κατάσταση αυτή θα μπορούσε να βοηθήσει τις εταιρείας της Ταϊβάν να αντισταθμίσουν την ενδεχόμενη απώλεια ανταγωνιστικότητας όταν αφορά τις δραστηριότητές τους στην ηπειρωτική Κίνα.

Δεύτερον, η υγιής λειτουργία της οικονομίας της Ταϊβάν - συμπεριλαμβανομένων της χρηστής δημοσιονομικής διαχείρισης (που αφήνει το δημοσιονομικό ταμείο με συναλλαγματικά αποθέματα ύψους 82 δισεκατομμυρίων δολαρίων περίπου), της διαφάνειας και του αυξανόμενου βαθμού δημοκρατικού ελέγχου, θα συμβάλει στη διατήρηση της εμπιστοσύνης των επενδυτών στην Ταϊβάν.

Επίσης, η Ταϊβάν αντέδρασε στην κρίση όχι με το κλείσιμο αλλά με το περαιτέρω άνοιγμα της οικονομίας της. Ωστόσο, δεν πρέπει να λησμονηθεί ότι η Ταϊβάν υπέστη ορισμένες συνέπειες της αναταραχής. Το νόμισμά της υποχώρησε στην κατώτατη τιμή των δέκα τελευταίων ετών έναντι του δολαρίου ΗΠΑ, ενώ το χρηματιστήριο έπεσε στο κατώτατο επίπεδο των δύο τελευταίων ετών.

Η Επιτροπή εκτιμά ότι η ίδρυση γραφείου του οποίου η λειτουργία θα βασίζεται σε παρόμοιες τακτικές με αυτές που ακολουθούν ανεπίσημα τα εμπορικά γραφείο πολλών κρατών μελών στην Ταϊβάν, θα συμβάλει στην προώθηση ευρωπαϊκών οικονομικών και εμπορικών συμφερόντων στην Ταϊβάν, όχι μόνο λόγω της σημαντικής προόδου που επιτεύχθηκε προσφάτως στις διαπραγματεύσεις για διμερή θέματα μέτρων πρόσβασης στην αγορά της Κοινότητας και της Ταϊβάν. Ως εκ τούτου, η Επιτροπή θεωρεί σημαντική την έναρξη λειτουργίας αυτού του γραφείου το ταχύτερο δυνατό, βάσει αξιολόγησης των προτεραιοτήτων της Επιτροπής όσον αφορά την ανάπτυξη του δικτύου των εξωτερικών αντιπροσωπειών της. Η αξιολόγηση αυτή θα εξαρτηθεί, στη συνέχεια, από τους συνολικούς διαθέσιμους ανθρώπινους και χρηματοδοτικούς πόρους.